EkBass/fiwiki-20250220-pages-articles huggingface dataset:
Metin Oktay

Metin Oktay (2. helmikuuta 1936 İzmir, Turkki – 13. syyskuuta 1991) oli turkkilainen jalkapalloilija, pelipaikaltaan keskushyökkääjä. Hänet valittiin uransa aikana kuusi kertaa Turkin Superliigan parhaaksi maalintekijäksi. Oktay edusti urallaan İzmirsporia, Galatasaraytä, Palermoa ja uudelleen Galatasaraytä. Galatasarayn kanssa hän voitti Turkin Cupin viisi kertaa kausina 1962–1963, 1963–1964, 1964–1965, 1965–1966, 1968–1969, Turkin Super Cupin kahdesti kausina 1965–1966 ja 1968–1969 sekä Turkin Superliigan kahdesti kausina 1962–1963 ja 1968–1969. Yhteensä hän pelasi urallaan 91 liigaottelua ja teki niissä 73 maalia, joista 54 Turkin Superliigassa. Oktay pelasi urallaan Turkin maajoukkueessa 36 ottelua ja teki niissä 19 maalia. == Lähteet == Luokka:Turkkilaiset jalkapalloilijat Luokka:Vuonna 1936 syntyneet Luokka:Vuonna 1991 kuolleet
Nicolae Dobrin

Nicolae Dobrin (26. elokuuta 1947 Pitești, Argeș, Romania – 26. lokakuuta 2007) oli romanialainen jalkapalloilija, pelipaikaltaan hyökkäävä keskikenttäpelaaja. Hänet valittiin kolmesti Romanian vuoden pelaajaksi. Dobrin edusti urallaan Argeș Piteștiä, Târgovișteä ja uudelleen Argeș Piteștiä. Hän voitti jälkimmäisen kanssa Liga I:n kahdesti kausilla 1971–1972 ja 1978–1979. Lisäksi hän voitti Târgovișten kanssa Liga II:n kautena 1980–1981. Dobrin pelasi Romanian maajoukkueessa 46 ottelua ja teki niissä 8 maalia. == Lähteet == Luokka:Romanialaiset jalkapalloilijat Luokka:Vuonna 1947 syntyneet Luokka:Vuonna 2007 kuolleet
Marc Degryse

Marc Degryse (s. 4. syyskuuta 1965 Roeselare, Länsi-Flanderi, Belgia) on ammattilaisuransa päättänyt belgialainen jalkapalloilija, pelipaikaltaan keskushyökkääjä. Hänet valittiin vuonna 1991 Belgian parhaaksi pelaajaksi. Degryse debytoi Bruggessa vuosina 1983–1989. Hän voitti joukkueen kanssa neljä kertaa Belgian Super Cupin kausina 1985–1986, 1986–1987, 1987–1988 ja 1988–1989, Jupiler Pro Leaguen 1987–1988 sekä Belgian cupin 1986. Seuraavaksi hän liittyi 2,25 miljoonan euron siirtosummalla Anderlechtiin heinäkuussa 1989. He voittivat kahdesti Belgian Super Cupin kausina 1992–1993 ja 1994–1995, neljä kertaa Jupiler Pro Leaguen kausina 1990–1991, 1992–1993, 1993–1994 ja 1994–1995 sekä Belgian cupin 1994. Lisäksi Degryse voitti Eredivisien Eindhovenin kanssa kautena 1996–1997. Yhteensä hän pelasi 681 liigaottelua, joissa hän teki 253 maalia ja syötti 45 kertaa. Degryse pelasi Belgian maajoukkueessa yhteensä 63 ottelua ja teki niissä 23 maalia. Hän kuului joukkueen kokoonpanoon vuoden 1990 maailmanmestaruuskilpailuissa ja teki 2 maalia pelattuaan 7 ottelua. == Lähteet == Luokka:Belgialaiset jalkapalloilijat Luokka:Vuonna 1965 syntyneet Luokka:Elävät henkilöt
Hainburg an der Donau

Hainburg an der Donau on pieni kaupunki Itävallassa Ala-Itävallan osavaltiossa. Se sijaitsee Tonavan varrella Pikku-Karpaattien juurella Wienin ja Bratislavan välissä, keskellä Tonava-Auenin kansallispuistoa. Alue on ollut asuttuna noin vuodesta 5000 eaa. Rooman valtakunnan aikana nykyinen kaupunkialue sijaitsi Carnuntumin, Rooman Pannonia superiorin provinssin pääkaupungin vaikutuspiirissä. Hainburgissa on 2,5 kilometriä pitkä kaupunginmuuri, kolme säilynyttä porttia ja 15 tornia 1200-luvulta, ja siellä on yksi Euroopan vanhimmista ja parhaiten säilyneistä kaupunkilinnoituksista. Keisari Henrik III määräsi linnan rakennettavaksi vuonna 1050. == Lähteet == Luokka:Ala-Itävallan kaupungit Luokka:Itävallan linnat
Palopartio

Palopartio on amerikkalainen animaatio tv-sarja. Sarjan on luonut Graig Gerber ja sarjan on tuottanut Electric Emu Productions ja Disney Television Animation. Sarja ilmestyi Yhdysvalloissa Disney Jr. ensi kerran 21. syyskuuta 2022. Sarjan toinen kausi sai ensi-iltansa tammikuussa 2023. Kesäkuussa 2023 sarjasta ilmestyi kolmas kausi Yhdysvalloissa. Suomessa sarjaa toistaa Disney+, josta löytyy sarjan kaksi ensimmäistä tuotantokautta. Leo (eng. Bo Bayani) on palopelastaja ja ajaa Vilkku-nimistä paloautoa. Venla (eng. Violet Vega-Vaughn) on ensihoitaja ja ajaa Tykki-nimistä ambulanssia Jussi (eng. Jayden Jones) on poliisi ja ajaa Mäntä-nimistä poliisiautoa. Luokka:Yhdysvaltalaiset animaatiosarjat Luokka:Disney+-alkuperäissarjat
Robbie Earle

Robbie Earle (s. 27. tammikuuta 1965 Newcastle-under-Lyme, Staffordshire, Englanti) on englantilaissyntyinen uransa päättänyt jamaikalainen jalkapalloilija. Hän oli pelipaikaltaan hyökkäävä keskikenttäpelaaja. Earle edusti urallaan Port Valea ja Wimbledonia. Hän pelasi urallaan 328 liigaottelua, joissa hän teki 72 maalia ja 19 syöttöä. Maaleista 45 tuli Englannin Valioliigassa. Earle pelasi Jamaikan maajoukkueessa yhteensä 8 ottelua ja teki yhden maalin vuoden 1998 maailmanmestaruuskilpailuissa. == Lähteet == Luokka:Jamaikalaiset jalkapalloilijat Luokka:Vuonna 1965 syntyneet Luokka:Elävät henkilöt
Roger Espinoza

Roger Espinoza (s. 25. lokakuuta 1986 Puerto Cortés, Honduras) on ammattilaisuransa päättänyt hondurasilais-yhdysvaltalainen jalkapalloilija, pelipaikaltaan keskikenttäpelaaja. Espinoza voitti Kansas Cityn kanssa Lamar Hunt U.S. Open Cupin kausina 2014–2015 ja 2016–2017 sekä MLS Cupin kaudella 2012–2013. Lisäksi hän voitti FA Cupin Wigan Athleticin kanssa vuonna 2013. Hän pelasi urallaan yhteensä 455 liigaottelua, joissa hän teki 17 maalia ja syötti 39 kertaa. Espinoza teki Hondurasin maajoukkueessa 4 maalia pelattuaan 52 ottelua. Hän oli joukkueen kokoonpanossa vuoden 2010 maailmanmestaruuskilpailuissa ja pelasi 5 ottelua. == Lähteet == Luokka:Hondurasilaiset jalkapalloilijat Luokka:Yhdysvaltalaiset jalkapalloilijat Luokka:Vuonna 1986 syntyneet Luokka:Elävät henkilöt
Frank Kappas

Frank Kappas (s. 1966 Kajaani) on suomalainen kuvataiteilija. Hän sai Vuoden nuori taiteilija -palkinnon vuonna 1998. Palkintonäyttelyn jälkeen hän lopetti taiteilijauransa ja alkoi astangajoogaopettajaksi. Kappas on tehnyt teoksia muun muassa Kajaanin kaupungille ja Tampereen nykytaiteen museolle. Suomalaisten museoiden ja gallerioiden lisäksi Kappaksen teoksia on esitelty Portugalissa. == Lähteet == == Aiheesta muualla == *Kotisivu *Ylioppilaslehden raportti näyttelyvierailusta Luokka:Suomalaiset kuvanveistäjät Luokka:Joogaopettajat Luokka:Vuoden nuori taiteilija -palkinnon saajat Luokka:Vuonna 1966 syntyneet Luokka:Elävät henkilöt
Jean Gouweloos

Jean Léon Henri Gouweloos (1865/1868 - 1943) oli belgialainen julistetaiteilija, litografioiden tekijä sekä taidemaalari. Hän maalasi muotokuvia, maisemia ja alastontutkielmia. Tyylisuunnaltaan hän oli sekä impressionisti että symbolisti. == Elämänvaiheita == Gouweloos sai ensiopetuksensa sedältään ja aloitti uransa julistetaiteilijana. Hän pääsi opiskelemaan Brysselin kunkaalliseen taideakatemiaan vuonna 1886. Siellä hänen opettajanaan oli orientalisti Jean-François Portaels. Hän oli yhdessä muiden nuorten taiteilijoiden kanssa perustamassa taiteen uudistamista vaatineita ryhmiä "Voorwaarts" vuonna 1891 ja ryhmää "Le Sillon" vuonna 1895. Vuonna 1887 Gouweloos piti näyttelyt Namurissa ja Brysselissä. Niitä seurasivat Pariisin, Berliinin, Münchenin ja Düsseldorfin näyttelyt. Vuonna 1900 hän piti näyttelyn, jossa oli m´uimareita esittäviä maalauksia. Näyttely oli sekä yleisö- että arvostelumenestys. Uransa varrella Gouweloos piti näyttelyitä lähes vuosittain. Ostava yleisö piti Gouweloosin maalauksista. Sitä kiinnostivat hänen arkisissa tilanteissa kuvatut naishahmonsa, jotka ovat usein pysähtyneitä kesken tilanteita joko mietteisiin, tai katsomaan suoraan kohti. Teosten valon, varjon ja värien käyttö on herättänyt ihailua. Gouweloosilta tilattiin kattomaalaukset Oostenden kylpylä-kasinoon ja hän teki maalaukset Brysselin vapaamuurariloosiin. Ensimmäinen maailmansota syttyi vuonna 1914 ja Saksa valtasi Belgian. Gouweloos siirtyi tuolloin Alankomaihin. Siellä hän innostui maalaamaan merimaisemia. Sodan päätyttyä hän palasi Belgiaan. Elinaikanaan menestyneen Gouweloosin töitä on tullut 2000- luvulla huutokauppoihin. Hänen maalauksistaan on tehty myös julisteita ja postikortteja. Gouweloosin koti- ja ateljeetalo on nykyään julistettu kulttuurihistorialliseksi suojelukohteeksi. == Valikoituja teoksia == File:Robert Goldschmidt affiche 1895.jpg|Amor Vincit Omnia, vuodelta 1895. File:Jean Gouweloos - Elegant Lady in a Blue Dress.jpg|Elegantti rouva sinisessä puvussa, ehkä vuodelta 1900. File:Jean Gouweloos - In the Cafe.jpg|Kahvilassa, ehkä vuodelta 1900. File:Jean Gouweloos - Naakt met sigaret.jpg|Alaston ja savuke, ehkä vuodelta 1900. File:Jean Gouweloos - Nude.jpg|Alaston, ehkä vuodelta 1900. File:Jean Gouweloos - Jonge vrouw voor een spiegel.jpg|Nuori nainen peilin edessä, ehkä vuodelta 1920. == Viitteet == == Lisää aiheesta == * http://www.artrenewal.org/artists/jean-leon-henri- gouweloos/7693 * http://www.mediastorehouse.com/arts/artists/g/jean-gouweloos/ Luokka: Belgialaiset taidemaalarit Luokka: 1860-luvulla syntyneet Luokka: Vuonna 1943 kuolleet
Trenčínin linna

Trenčínin linna (Trenčiansky hrad) on keskiaikainen linnoitus Slovakiassa, Trenčínin kaupungissa. Se sijaitsee jyrkällä vuorella, ja siellä on jäänteitä pronssikautisesta ja Rooman valtakunnan aikaisesta asutuksesta. 1000-luvun alussa linna muodostui tornista ja rotundasta. 1300-luvulla Máté Csák hallitsi sieltä käsin Unkarin kuningaskunnan luoteisosan alueita. Matiaksen torni on saanut nimensä häneltä. Seuraavat omistajat muokkasivat ja laajensivat linnaa huomattavasti. Ludvig I rakensi sinne asuinpalatsin, jossa on nykyisin 1600-luvun huonekalujen näyttely. Sigismund Luxemburgilainen lahjoitti linnan puolisolleen Barbara Celjeläiselle ja rakennutti sinne Barbaran palatsin. János Szapolyain isä Tapani sai linnan 1400-luvun alussa ja aloitti massiiviset muutostyöt. Szapolyain palatsi on linnan uusin palatsi. Alempana vuorenrinteellä ovat linnan varuskunnan parakit, ammusvarasto, vankityrmä ja bastioni, joka rakennettiin suojaamaan Váh-joen yli kulkevia siltoja. == Lähteet == Luokka:Slovakian linnat
Riegersburgin linna

thumb Riegersburgin linna on keskiaikainen linnoitus Itävallassa Steiermarkin osavaltiossa. Se sijaitsee sammuneen tulivuoren huipulla 450 metrin korkeudessa. Ensimmäinen maininta Riegersburgista on vuodelta 1138. Linnan nimi saattaa olla peräisin silloisesta omistajasta Rüdiger von Hohenbergistä. Nykyisin Liechtensteinin ruhtinassuku omistaa linnan. Ruhtinas Johann von und zu Liechtenstein osti sen huutokaupasta vuonna 1822. == Lähteet == == Aiheesta muualla == * https://www.dieriegersburg.at Luokka:Itävallan linnat
Lawrie Madden

Lawrie Madden (s. 28. syyskuuta 1955 Hackney, Lontoo, Englanti) on ammattilaisuransa päättänyt englantilainen jalkapalloilija, pelipaikaltaan puolustaja. Madden edusti urallaan muun muassa Charltonia, Leicesteriä ja Darlingtonia. Hän pelasi yhteensä 196 liigaottelua, joissa hän teki 2 maalia ja syötti kerran. == Lähteet == Luokka:Englantilaiset jalkapalloilijat Luokka:Vuonna 1955 syntyneet Luokka:Elävät henkilöt
Syd Owen

Syd Owen (28. helmikuuta 1922 Birmingham, Länsi-Midlands, Englanti – 31. joulukuuta 1998) oli englantilainen jalkapalloilija, pelipaikaltaan keskuspuolustaja. Owen edusti lähes koko ammattilaisuransa Luton Townia ja pelasi yhteensä 77 liigaottelua. Hän kuului Englannin maajoukkueen kokoonpanoon vuoden 1954 maailmanmestaruuskilpailuissa. == Lähteet == Luokka:Englantilaiset jalkapalloilijat Luokka:Vuonna 1922 syntyneet Luokka:Vuonna 1998 kuolleet
Petri Kuoppamäki

Petri Kuoppamäki (s. 16. kesäkuuta 1964) on kilpailuoikeuteen erikoistunut Aalto-yliopiston yritysjuridiikan professori. Kuoppamäki väitteli Helsingin yliopistossa 2003 oikeustieteen tohtoriksi. Hän on aiemmin työskennellyt Euroopan komissiossa, asianajotoimiston osakkaana ja kilpailuneuvoston pääsihteerinä sekä Nokia Oyj:n kilpailuoikeudesta vastaavana juristina 2003–2012. Sen jälkeen hän siirtyi päätoimiseksi akateemiseksi tutkijaksi ja 2013 hän aloitti Aalto-yliopiston yritysjuridiikan professorina. Kuoppamäki on ollut Suomalaisen Tiedeakatemian jäsen vuodesta 2016. ==Teoksia== * * ==Lähteet== Luokka:Suomalaiset oikeustieteilijät Luokka:Aalto-yliopiston professorit Luokka:Suomalaiset professorit Luokka:Vuonna 1964 syntyneet Luokka:Elävät henkilöt
Ivor Broadis

Ivan Arthur ”Ivor” Broadis (18. joulukuuta 1922 Lontoo, Englanti – 12. huhtikuuta 2019) oli englantilainen jalkapalloilija, pelipaikaltaan hyökkäävä keskikenttäpelaaja. Broadis voitti FA Cupin vuonna 1955 Newcastle Unitedin kanssa. Hän edusti Englannin maajoukkuetta vuoden 1954 maailmanmestaruuskilpailuissa ja teki 2 maalia MM-kilpailujen finaalissa ensimmäisenä englantilaisena. == Lähteet == Luokka:Englantilaiset jalkapalloilijat Luokka:Vuonna 1922 syntyneet Luokka:Vuonna 2019 kuolleet
KSK

KSK voi tarkoittaa seuraavia: * KSK, Kommando Spezialkräfte, Saksan puolustusvoimien erikoisyksikkö * KSK Beveren, Koninklijke Sportkring Beveren, belgialainen jalkapalloseura * KSK, Kromi-albuilla vuonna 2002 julkaistu Saran kappale * KSK-lause (kulma-sivu-kulma), kolmioiden yhtenevyyttä koskeva geometrian lause.
SSK

SSK voi tarkoittaa seuraavia: * SSK, Sukuseurojen keskusliitto * SSK, Suomen Säästäjien Kiinteistöt, nyk. Investors House Oyj, suomalainen kiinteistösijoitusyhtiö * SSK-lause (sivu-sivu-kulma), kolmioiden yhtenevyyttä koskeva geometrian lause.
Vevelstadin kirkko

Vevelstadin kirkko () on Vevelstadin kunnassa Nordlandin läänissä Norjassa sijaitseva puinen pitkäkirkko vuodelta 1796. ==Lähteet== ==Aiheesta muualla== Luokka:Norjan puukirkot kirkko
Askerin kirkko

Askerin kirkko () on Askerin kunnassa Akershusin läänissä Norjassa sijaitseva tiilinen pitkäkirkko vuodelta 1879. Samalla paikalla oli kirkko jo keskiajalla. ==Lähteet== ==Aiheesta muualla== Luokka:Norjan kivikirkot Luokka:Uusgotiikka kirkko
Heggedalin kirkko

Heggedalin kirkko () on Askerin kunnassa Akershusin läänissä Norjassa sijaitseva puinen pitkäkirkko vuodelta 1931. ==Lähteet== ==Aiheesta muualla== Luokka:Norjan puukirkot Luokka:Asker
Holmenin kirkko (Asker)

Holmenin kirkko () on Askerin kunnassa Akershusin läänissä Norjassa sijaitseva betoninen pitkäkirkko vuodelta 1965. ==Kuvia== Holmen kirke DEX T 4820 005.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Asker
Østenstadin kirkko

Østenstadin kirkko () on Askerin kunnassa Akershusin läänissä Norjassa sijaitseva tiilikirkko vuodelta 1980. ==Lähteet== ==Aiheesta muualla== Luokka:Norjan kivikirkot Luokka:Asker
Vardåsenin kirkko

Vardåsenin kirkko () on Askerin kunnassa Akershusin läänissä Norjassa sijaitseva tiilinen ja betoninen kirkko vuodelta 2004. ==Lähteet== ==Aiheesta muualla== Luokka:Norjan kivikirkot Luokka:Asker
Holmsbun kirkko

Holmsbu kirkko () on Askerin kunnassa Akershusin läänissä Norjassa sijaitseva puinen pitkäkirkko vuodelta 1887. ==Kuvia== Interior of Holmsbu Church, South Norway.jpg|Kirkkosali Holmsbu grave chapel.JPG|Hautakappeli ==Lähteet== ==Aiheesta muualla== Luokka:Norjan puukirkot Luokka:Asker
Solikamskin kihlakunta

Solikamskin kihlakunta () oli kihlakunta Venäjän keisarikunnan Permin kuvernementissa. Se oli olemassa vuosina 1781–1923. Sen hallinnollinen keskus oli Solikamskin kaupunki. Pinta-ala: 29 334,3 km2. ==Väestötiedot== Venäjän keisarikunnan vuoden 1897 väestönlaskennan aikaan kihlakunnan väkiluku oli 228 845. Näistä 70,5% puhui äidinkielenään venäjää, 28,4% komipermjakkia, 0,7% tataaria, 0,2% baškiiria ja 0,1% komiaWeekly - Приложение. Справочник статистических показателей. ==Viitteet== ==Lähteet== Соликамск // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890–1907. Luokka:Permin kuvernementti Luokka:Venäjän kihlakunnat
Farouk Hosny

Farouk Hosny (; s. 1938 Aleksandria) on egyptiläinen taidemaalari ja poliitikko. Hän toimi Egyptin kulttuuriministerinä vuosina 1987–2011.Farouk Hosny Picasso East Art Gallery, viitattu 9.7.2024 Hosny valmistui Aleksandrian yliopistosta vuonna 1964 ja toimi sitten Al-Anfoushin kulttuuripalatsin johtajana. Suurimman osan 1970-luvusta hän työskenteli Pariisin Egyptiläisen kulttuurikeskuksen johtajana.Farouk Hosny Ubuntu Art Gallery, viitattu 9.7.2024 Vuosina 1979–1987 hän oli Rooman egyptiläisen akatemian johtaja. Hosny on tehnyt abstraktia taidetta, jota on ollut esillä näyttelyissä Egyptissä, muissa arabimaissa, Euroopan eri maissa, Yhdysvalloissa ja Japanissa.About Farouk Hosny Farouk Hosny Foundation, viitattu 9.7.2024 Kairolaisen taidegallerian kuvauksen mukaan hänen ilmaisunsa kehittyi ekspressionisesta lähestymistavasta kohti omaperäistä minimalistista tyyliä. Hosny on saanut urallaan monia palkintoja ja tunnustuksia, kuten Soka Gakkai -yliopiston kulttuuri- ja rauhanpalkinnon (1993). == Lähteet == Luokka:Egyptiläiset kuvataiteilijat Luokka:Egyptiläiset poliitikot Luokka:Vuonna 1938 syntyneet Luokka:Elävät henkilöt
Hurumin kirkko

Hurumin kirkko () on Askerin kunnassa Akershusin läänissä Norjassa sijaitseva kivinen pitkäkirkko 1100-luvulta. Hurumin kirkossa on Huitfeldtin aatelissuvun hautakappeli. ==Kuvia== 1980.07.16 Jørgensen-orgelet i Hurum kirke.jpg|Kirkkolaiva ja urut Hurum kirke - Interiør.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Asker
Jari Kupila

Jari Kupila (s. 1967 Haukipudas) on suomalainen urheilutoimittaja ja tietokirjailija, joka on Liikunta & Tiede ‑lehden päätoimittaja. Hän on työskennellyt vakituisesti urheilutoimittajana vuosina 1989–2019 muun muassa Urheilulehdessä. Kupila on kirjoittanut ylioppilaaksi Haukiputaan lukiosta ja valmistunut filosofian maisteriksi Oulun yliopistosta. Kupila työskentelee äidinkielen ja kirjallisuuden opettajana Nissnikun koulussa Kirkkonummella, minkä lisäksi hän opettaa journalistiikkaa Haaga-Helia-ammattikorkeakoulun urheilutoimittajalinjalla. Vuonna 2017 Kupila valittiin Vuoden urheilutoimittajaksi. Kupilan teos Kun mitalitoivot ampuivat toisiaan valittiin Vuoden urheilukirjaksi 2023. Se käsittelee urheilun ja urheilijoiden osuutta Suomen sisällissodassa. == Teokset == * * * * == Lähteet == Luokka:Suomalaiset urheilutoimittajat Luokka:Suomalaiset tietokirjailijat Luokka:Vuonna 1967 syntyneet Luokka:Elävät henkilöt
Filtvetin kirkko

Filtvetin kirkko () on Askerin kunnassa Akershusin läänissä Norjassa sijaitseva puinen pitkäkirkko vuodelta 1894. ==Lähteet== ==Aiheesta muualla== Luokka:Norjan puukirkot Luokka:Asker
Filtvetin majakka

Filtvetin majakka () on Askerin kunnassa Akershusin läänissä Norjassa sijaitseva majakka. Se perustettiin vuonna 1884, automatisoitiin 1964 ja jätettiin miehittämättömäksi 1985. ==Lähteet== ==Aiheesta muualla== Luokka:Norjan majakat Luokka:Asker
Wikipedian monumentti

thumb|Wikipedian monumentti Wikipedian monumentti () on Słubicessa Puolassa sijaitseva Wikipedian kunniaksi rakennettu monumentti. Se paljastettiin Frankfurt-aukiolla 22. lokakuuta 2014. Monumentin suunnitteli Słubicen Collegium Polonicumista valmistunut armenialainen Mihran Hakobjan.World’s First Wikipedia Monument Designed by Armenian Sculptor Unveiled in Poland Massis 23.10.2014, viitattu 9.7.2024 Co warto zobaczyć? Słubice, viitattu 9.7.2024 Wikipedian monumentti sai Collegium Polonicumin johtaja Krzysztof Wojciechowskin ehdotuksesta rahoituksen Słubicen kaupungilta. Työn kustannukset olivat 11 800 euroa. Wojciechowski piti veistosta soveliaana symbolina kaupungille, koska Collegium Polonicum on kansalliset rajat ylittävä instituutio. Monumentti on 2,5 metrin korkuinen ja esittää neljää hahmoa pitelemässä Wikipedian logoa. == Lähteet == Luokka:Veistokset Luokka:Puolan rakennukset ja rakennelmat Luokka:Wikipedia
ArianeGroup

ArianeGroup (aiemmin Airbus Safran Launchers) on ilmailuun ja avaruuteen keskittyvä yritys Ranskassa. Se on yhteisyritys Airbusin ja Safranin välillä, joka perustettiin vuonna 2015 ja sen päämaja sijaitsee Issy-les-Moulineauxissa lähellä Pariisia. Yrityksen toiminnalla on kolme ydinaluetta: ilmailu, puolustus ja turvallisuus. Yhtenä yrityksen tunnetuimpana tuotteena lienee sen kehittämä Ariane-kantorakettien perhe. Tuoteperheen uusin jäsen, Ariane 6, on kaksivaiheinen kantoraketti, joka on aikaisemman sukupolven, yli 110 laukaisua tehneen Ariane 5 -kantoraketin seuraaja. ArianeGroup on myös ranskalaisen sukellusveneestä laukaistavan M51-ydinohjuksen valmistaja. ==Tuotteet== ===Kantoraketit=== Yrityksen tytäryhtiö Arianespace tarjoaa satelliittilaukaisuja avaruuteen Ariane- ja Vega-kantoraketeilla. Vuonna 1980 perustettu Arianespace oli yksi ensimmäisistä yksityisistä toimijoista, jotka tarjosivat laukaisuja avaruuteen. Laukaisut tapahtuvat Guayanan avatuuskeskuksesta Ranskan Guayanasta. ArianeGroup kehittää parhaillaan Ariane 6 -rakettia, jonka ensimmäinen laukaisu tapahtui heinäkuussa 2024. Lisäksi ArianeNext-raketin kehittäminen on aloitettu. Toisin kuin muut rakettiperheen raketit, se on uudelleenkäytettävissä. ===Ohjukset=== ArianeGroup on M51-ohjuksen pääasiallinen valmistaja, joka on sukellusveneistä laukaistavaksi suunniteltu ballistinen ohjus. Ohjus on Ranskan laivaston käytössä. Vuonna 2019 ArianeGroup ilmoitti kehittävänsä V-Max-nimistä yliääniliituria Ranskan asevoimille, jonka ensimmäinen koelento tapahtui 26. kesäkuuta 2023. Se on ensimmäinen eurooppalainen yliääniase, joka on kehitetty Venäjän ulkopuolella. ===Rakettimoottorit=== Yritys tarjoaa erilaisia rakettimoottoreita erilaisiin tarpeisiin. Moottorivalikoimaan kuuluu mallit: *Vulcain *HM7B *Vinci *Aestus *Prometheus ==Lähteet== Luokka:Ranskalaiset yritykset Luokka:Avaruusteknologiayhtiöt
Tšetšelivkan piiri

Tšetšelivkan piiri (; aiemmin: ) on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron keskustan länsipuolella sijaitsevan kaupunkipiirin pinta-ala on 35,897 neliökilometriä. Tšetšelivkan piiri on perustettu vuonna 1933. Tšetšelivkan piiri rajautuu lounaassa Dnipropetrovskin alueen Dnipron piirin muihin osiin. Luoteessa on Dnipron Novokodakin piiri, pohjoisessa eli Dneprin vastarannalla Amur-Nyžnodniprovskin piiri, koillisessa Keskustan piiri ja kaakossa Ševtšenkon piiri. Piirin väestöarvio on 117 984 (2008). Väestönlaskennoissa asukasmäärä olivat 131 356 (VL 1989) ja 123 022 (VL 2001). Tšetšelivkan piirissä sijaitsevat muun muassa: (kesken) Шляховка.jpg|Pientaloja Tšetšelivkan piirissä. Початок набережної біля Амурського мосту.jpg|Tšetšelivkan piirin pohjoisrajana toimii Dnepr. ==Lähteet== ==Aiheesta muualla== * Tšetšelivkan piirin rajat Open Street Map -kartalla (OSM) (openstreetmap.org) Luokka:Dnipron piirit
Rahoveci

Rahoveci tai Rahovec () on kaupunki ja kunta Kosovossa. Se sijaitsee Kosovon länsiosassa Gjakovan piirissä. Vuoden 2011 väestönlaskennassa kunnallisrajojen alueella arvioitiin asuneen 56 208 asukasta. Rahoveci tunnetaan erityisesti viinitarhoistaan ja viineistään. Vuoden 2011 väestönlaskennassa Rahovecin 56 208 asukkaasta 55 166 oli albaaneja, 404 aškaaleita, 299 egyptiläisiä, 134 serbejä, 84 romaneja, 10 bosniakkeja ja 2 turkkilaisia. 11 asukasta kuului muihin etnisiin ryhmiin ja 98 ei määritellyt etnisyyttään. == Lähteet == Luokka:Kosovon kaupungit Luokka:Kosovon kunnat
Suverenismi

Suverenismi tarkoittaa kansallisvaltion ja sen suvereniteetin ja rajojen merkityksen korostamista sekä uusliberaalin globalismin uhan torjumista. Euroopan unionissa suverenismi on tarkoittanut 2010-luvun lopulta alkaen pyrkimystä palauttaa EU:n politiikkoja jäsenmaihin eli siirtää kotimaata koskevia asioita maan omaan hallintaan. Suverenismiin kuuluu myös Euroopan unionin arvostelua sisältä käsin esimerkiksi EU:n insituutioiden ja eliitin legitimiteetin ja vastuuvelvollisuuden puutteesta. Suverenistit eivät kuitenkaan tavoittele kotimaansa eroa Euroopan unionista, eivätkä he ole euroskeptikkojen tapaan yleisesti EU-vastaisia. Suverenismia on esiintynyt niin oikeistolaisissa kuin vasemmistolaisissakin kansallisimielisissä puolueissa ja liikkeissä. Euroopassa nimitystä on alkanut käyttää itsestään laitaoikeisto. Suurten eurooppalaisten oikeistopuolueiden johtajista suverenisteja ovat esimerkiksi Unkarin Viktor Orbán ja Ranskan Marine Le Pen sekä Italian Giorgia Meloni. He asettavat oman maansa kansallisen edun ensisijaiseen asemaan kansainvälisissä instituutioissa, kannattavat tiukkaa siirtolaispolitiikkaa sekä puolustavat perinteistä eurooppalaista ja kristillistä arvomaailmaa. Suverenistien kansallismielisyys on sisäänpäin katsovaa ja puolustuksellista, eikä siihen kuulu laajenemispyrkimyksiä. Unkarissa Viktor Orbánin hallitus on laatinut 2020-luvulla lain kansallisen suvereniteetin puolustamisesta ja perustanut sen pohjalta itsemääräämisoikeuden puolustamisviraston. Virasto muun muassa tutkii järjestöjä, joiden epäillään ulkomaisen rahoituksen avulla vaikuttavan Unkarin vaalituloksiin tai äänestäjien tahtoon. ==Lähteet== Luokka:Poliittiset käsitteet
Ate (Stray Kidsin albumi)

Ate on eteläkorealaisen Stray Kidsin yhdeksäs koreankielinen EP. Se julkaistiin JYP Entertainmentin ja Republic Recordsin kautta 19. heinäkuuta 2024. Albumi koostuu kahdeksasta kappaleesta, sisältäen singlen ”Chk Chk Boom”. Albumin tuottamisesta vastasi pääsääntöisesti yhtyeen sisäinen tuottajaryhmä 3Racha, mutta heidän lisäkseen tuottamiseen osallistuivat muun muassa tuottajat Versachoi, DallasK, Restart, Chae Kang-hae ja Space Primates. Yhtye aloittaa albumin julkaisun myötä kolmannen maailmankiertueensa Dominate World Tour elokuussa 2024. == Tausta == Alkuvuodesta 2024 yhtye latasi videon Step Out 2024 videopalvelu YouTubeen, jossa ilmoitettiin yhtyen julkaisevan kaksi albumia vuonna 2024. Star News uutisoi toukokuun 9. päivä yhtyeen julkaisevan uuden albumin heinäkuussa. Yhtyeen levy-yhtiö JYP Entertainment vahvisti tiedon, mutta ei kommentoinut albumin tarkkaa julkaisupäivää. Toukokuussa Bang Chan mainitsi Billboardin ja USA Todayn haastatteluissa, että tuleva albumi tulisi olemaan sellainen, mitä yhtye ei ole aiemmin kokeillut, sisältäen erinäisiä "haasteita" ja yhtyeen "ensimmäisiä", ollen kuitenkin uskollinen yhtyeen tavalle tehdä musiikkia. Kesäkuussa JYP ilmoitti albumin nimen olevan Ate. Albumista julkaistiin lyhyt "traileri", jossa yhtye avaa onnenkeksin, joka sisältää tekstin "your luck no longer lasts from now on". Trailerissa yhtye kokee epäonnisia sattumia, yrittäen samalla etsiä onnenkeksin, joka palauttaisi onnen takaisin. Albumin nimi Ate on viittaus yhtyeen jäsenten määrään, sillä se kuulostaa sanalta "eight" (suom. kahdeksan). Ate on myös sanaleikki verbistä "to eat" ja internet-slangi- ilmaisusta "nailed it". Yhtye aloitti albumin tekemisen lokakuussa 2023. == Julkaisu == Albumi julkaistiin 19. heinäkuuta 2024, ja sen ennakkotilaukset alkoivat kuukausi ennen julkaisua. Albumista julkaistiin kuusi eri versiota. Singlen ”Chk Chk Boom” musiikkivideossa esiintyvät näyttelijät Hugh Jackman ja Ryan Reynolds. Yhtye aloittaa kolmannen maailmankiertueensa Dominate World Tour elokuussa 2024. == Kappaleet == ; Huomioita == Kaupallinen menestys == Ate myi Hanteon listan mukaan 1 654 332 kappaletta julkaisupäivänään, tehden siitä yhtyeen neljännen julkaisun, joka ylitti tämän rajapyykin. Koreassa albumi nousi Circle Chartin kärkeen, sillä se myi 2 654 572 kappaletta. == Lähteet == Luokka:Stray Kidsin albumit Luokka:Vuoden 2024 EP:t
Verge TS

Verge TS on suomalaisen Verge Motorcyclesin kehittämä sähkömoottoripyörä. Ensimmäisten pyörien toimittaminen asiakkaille lykkääntyi koronapandemian vuoksi ja toimitukset sekä tilaukset pääsivät alkamaan loppuvuodesta 2022. Yhdysvalloissa moottoripyörää myydään kolmea mallia: Verge TS, Verge TS Pro ja Verge TS Ultra, joissa on erikokoiset akut ja eri määrä vääntöä. Moottoripyörä käyttää tekniikkaa, jossa sähkömoottori on integroitu takahaarukan kanssa suureen keskiöön. Takavanne on hiilikuitua ja sisältää magneetit. Keskiön sähkömagneetit saavat renkaan pyörimään, ja tuottaa mallista riippuen 700-1200 newtonmetrin väännön sekä 80-150 kilowattia tehoa. Moottoripyörän ohjauksessa on säädettävä menetelmä, joka rajoittaa pyörän sutimista ja estää keulimista. Moottoripyörässä on myös akun lataus jarrutusenergialla. Edessä on Brembon levyjarrut ja takana on pyörään suunniteltu jarrujärjestelmä. Keskiosa moottoripyörästä on varattu akulle ja ratkaisu ei tarvitse voimansiirtoon vaihteistoa, ketjuja eikä rattaita. Takavanteessa on jäähdytysrivat sähkömoottorin ilmajäähdytystä varten. Vergen tekninen johtaja Marko Lehtimäki on sanonut, että kun ensimmäiset sähkömoottoripyörät tulivat markkinoille ne kopioivat polttomoottorimallien rakenteen sijoittaen akun polttoainetankin paikalle, jonka myötä painopiste oli korkealla. Mallit myös säilyttivät moottorin ja vaihteiston sijoittamisen runkoon. Vergen tavoitteena oli parantaa ratkaisua ja neljän vuoden aikana kokeiltiin useita ratkaisuja. Vergen ratkaisussa moottoripyörästä tulee mekaanisesti yksinkertainen ja huollettavia osia ovat jarrupalat sekä renkaan kumi. Ratkaisussa ei tarvita myöskään nestettä jäähdytykseen. == Lähteet == Luokka:Sähkömoottoripyörät Luokka:Moottoripyörämallit
Inklusiivisuus

Inklusiivisuus voi tarkoittaa seuraavia: *Inkluusio (kasvatustiede), jokaisen oppilaan oikeus päästä oppimisvaikeuksista, sairaudesta tai vammasta huolimatta opetuksen piiriin tavallisissa koululuokissa *Diversity, equity, inclusion, henkilöstöpolitiikassa monimuotoisuuteen ja erilaisilla rotu-, sukupuoli-, seksuaalisuusakseleilla tunnistettujen henkilöryhmien reiluun kohteluun liittyvä käsite.
Kuminauha

Kuminauha on kudottu tai punottu nauha, jossa loimilankojen joukossa on kumia tai muuta joustavaa materiaalia olevia lankoja. Kuminauhan yleisin käyttöpaikka on housujen ja hameiden vyötärönauhana. == Lähteet == Luokka:Ompelu
Groslée-Saint-Benoit

Groslée-Saint-Benoit on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella, noin 18 kilometriä Belleyn kaupungista lounaaseen. Kunta perustettiin 1. tammikuuta 2016, jolloin kaksi kuntaa Groslée ja Saint-Benoît yhdistyivät. Château de Varepe on 1300-luvulta peräisin oleva linnoitettu talo. Se lisättiin historiallisten monumenttien luetteloon vuonna 1985. Talo on nykyään viinitila, ja sillä on kolmen hehtaarin viinitarha. Château de Groslée on rakennettu noin vuonna 1180, ja sen rakennutti Lyonin senesalkki Jacques de Groslée. 1700-luvun lopulla käytyyn Ranskan suureen vallankumoukseen saakka linnalla oli useita omistajia. Vallankumouksen jälkeen linna purettiin. Linnan rauniot lisättiin historiallisten monumenttien luetteloon vuonna 1992. ==Lähteet== ==Aiheesta muualla== Luokka:Ainin kunnat
Əmirxan Yeniki

Əmirxan Niğmətcan ulı Yeniki (Yenikiyev, , ; 2. maaliskuuta 1909 Ufan kuvernementti – 16. helmikuuta 2000 Kazan) oli tataarien kirjailija ja runoilija, jolle myönnettiin Tatarstanin tasavallan kansallistaiteilijan palkinto. Yeniki työskenteli myös kääntäjänä, toimittaen muun muassa Gogolin, Ostrovskin ja Aitmatovin töitä tataarin kielellä. == Teoksia == * Ozın köy tıñlağanda (Озын көй тыңлаганда, 1926) * Bala (Бала, 1941) * Ana həm qız (Ана һәм кыз, 1942) * Mək çəçəge (Мәк чәчәге, 1944) * Ber genə səğətkə (Бер генә сәгатькә, 1944) * Tawlarğa qarap (Тауларга карап, 1948) * Kem cırladı (Кем җырлады, 1956) * Yalğızlıq (Ялгызлык, 1957) * Rəxmət, iptəşlər (Рәхмәт, иптәшләр, 1952) * Saz çəçəge (Саз чәчәге, 1955) * Yörək sere (Йөрәк сере, 1957) * Rəşə (Рәшә, 1962) * Tönge tamçılar (Төнге тамчылар, 1964) * Əytelməgən wasıyət (Әйтелмәгән васыять, 1965) * Wöcdan (Вөҗдан, 1968) * Göləndəm tutaş xatirəse (Гөләндәм туташ хатирәсе, 1977) * Xəterdəge töyennər (Хәтердәге төеннәр, 1983) * Soñğı kitap (Соңгы китап, 1986) * Qoyaş bayır aldınnan (Кояш баер алдыннан, 1996) ==Lähteet== Luokka:Vuonna 1909 syntyneet Luokka:Vuonna 2000 kuolleet Luokka:Tataarinkieliset kirjailijat
Indonesia kesäolympialaisissa 2024

Indonesia osallistuu Pariisin kesäolympialaisiin 2024. Maa osallistuu 29 urheilijan voimin 12 lajiin. ==Joukkue== === Ammunta === Yksi indonesialainen ampuja saavutti kiintiöpaikan seuraaviin lajeihin. Urheilija Laji Peruskilpailu Loppukilpailu Tulos Sijoitus Tulos Sijoitus Fathur Gustafian Miesten 10 m ilmakivääri Miesten 50 m kiväärin asentokilpailu === Jousiammunta === Urheilija Kilpailu Ranking-kierros 1. pudotuskierros 2. pudotuskierros 3. pudotuskierros Puolivälierä Välierä Loppukilpailu Tulos Sijoitus Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Sijoitus Arif Dwi Pangestu Miesten yksilökilpailu Diananda Choirunisa Naisten yksilökilpailu Rezza Octavia Syifa Nurafifah Kamal Diananda Choirunisa Rezza Octavia Syifa Nurafifah Kamal Naisten joukkuekilpailu Arif Dwi Pangestu Diananda Choirunisa Sekajoukkue === Judo === === Kiipeily === === Lainelautailu === === Painonnosto === === Pyöräily === === Soutu === Indonesialaiset soutajat saivat yhden soutupaikan miesten yksikkökisaan vuoden 2024 Aasian ja Oseanian karsintakilpailun kautta. Urheilija Kilpailu Alkuerät Keräilyerät Välierät Loppukilpailu Aika Sijoitus Aika Sijoitus Aika Sijoitus Aika Sijoitus Miesten yksikkö 7.19,33 5 R === Sulkapallo === === Uinti === === Voimistelu === ==== Telinevoimistelu ==== Ensimmäistä kertaa kesäolympialaisissa Indonesia sai kisoihin voimistelijan. Vammojen vuoksi Irfanaluthfi kilpaili vain eritasonojapuissa, ei kolmessa muussa lajissa (hyppy, puomi, permanto). Urheilija Kilpailu Karsinta Loppukilpailu Yhteis- pisteet Sija Yhteis- pisteet Sija Rifda Irfanaluthfi Naisten moniottelu 9,166 9,166 80 colspan=6 === Yleisurheilu === Indonesia sai Kansainväliseltä yleisurheiluliitolta universaalin kutsun ilmoittaa korkeimmalla sijalla rankingissa oleva miesurheilija tai naisurheilija joko 100 metrille, 800 metrille tai maratonille, koska sillä ei ollut rajan rikkoneita urheilijoita karsintajakson aikana. Indonesian kansallinen olympiakomitea ilmoitti 25. kesäkuuta 2024, että Tokion vuoden 2020 olympialaisissa kilpaillut Lalu Muhammad Zohri valittiin edustamaan Indonesiaa miesten 100 metrin juoksussa. ;Juoksu- ja kävelylajit Urheilija Laji Alkuerät Välierät Loppukilpailu Aika Sija Aika Sija Aika Sija Lalu Muhammad Zohri Miesten 100 m == Lähteet == Luokka:Valtiot kesäolympialaisissa 2024 Kesäolympialaisissa 2024
Yhdyskuntarakenne

Yhdyskuntarakenteella tarkoitetaan sitä, miten erilaiset yhteiskunnalliset toiminnot ja maankäytön muodot, sijoittuvat ja ovat vuorovaikutuksessa. Laajemmin määriteltynä yhteiskuntarakenteella voidaan kattaa myös ihmisen käyttäytymisen ja sosiaaliset rakenteiden.Sfaans et al. 2008. Yhdyskunnilla voidaan tarkoittaa esimerkiksi työssäkäyntialueita tai taajamia. Ne eivät aina rakennu hallinnollisten rakenteiden, kuten kuntien rajojen mukaan, vaan rajat määritellään toiminnallisesti. Esimerkiksi Helsingin keskustaajama yltää aina kattaa lähes koko pääkaupunkiseudun. Yhteiskuntarakenteen tutkimus ei välttämättä ota kantaa, millainen yhteiskuntarakenteen tulisi olla. Tavoitteellista yhteiskuntarakenteen suunnittelua kutsutaan yhdyskuntasuunnitteluksi, jolla tarkoitetaan kehittämistyötä, jonka tavoitteena on suunnitella kestävällä ja tehokkaalla tavalla asumisen, liikkumisen sekä talouden palveluita ja rakenteita.https://www.ymparisto.fi/fi/rakennettu-ymparisto/kestava- yhdyskuntarakenne. Viitattu 10.7.2024. ==Yhdyskuntarakenteen vyöhykkeet== Yhdyskuntarakenteen tutkimuksessa hyödynnetään usein paikkatietomenetelmiä. Yksi keskeinen yhteiskuntarakenteen tutkimuksessa hyödynnetty menetelmän sovellus on yhdyskuntarakenteen jakaminen vyöhykkeisiin. Esimerkiksi liikenteen perusteella taajama voidaan jakaa esimerkiksi jalankulku-, pyöräily-, joukkoliikenne- ja autovyöhykkeisiin. Vyöhykemallin perusteella on mahdollista tutkia yhdyskuntarakennetta ja sen muutoksia. Liikenteen osalta mallilla on mahdollista myös arvioida päästöjen määrää ja kehitystä.https://www.ymparisto.fi/fi/rakennettu-ymparisto/kestava- yhdyskuntarakenne/yhdyskuntarakenteen-vyohykkeet. Viitattu 10.7.2024. ==Lähteet== Sfanns, Aija, Marketta Kyttä ja Tiina Merikoski (toim.): Kestävä yhdyskuntarakenne. Yhdyskuntasuunnittelun tutkimus- ja koulutuskeskuksen julkaisuja. Teknillinen korkeakoulu 2008. Saatavilla verkosta. ==Viitteet== ==Katso myös== *Aluetiede *Yhdyskuntasuunnittelu ==Aiheesta muualla== *Paikkatietopalvelu Suimen yhdyskuntarakenteista Luokka:Aluemaantiede Luokka:Aluesuunnittelu
Syvännelosserokalat

Syvännelosserokalat (Aracanidae) on jäykkäleukakaloihin kuuluva heimo. Lajeja tavataan ndopasifisella merialueella. Heimon lajit on aiemmin luokiteltu kuuluviksi losserokaloihin. == Lajit ja anatomia == Syvännelosserokaloihin kuuluu kuusi sukua ja 12 lajia. Suurimmat heimon lajeista voivat kasvaa noin 40 cm pitkiksi. Syvännelosserokalat ovat ruumiinrakenteeltaan kulmikkaita. Ruumista peittävät kuusikulmaiset ja paksut kilpisuomut. Eväruodot ovat haarautuneet ja vatsaeviä ei ole. Koiraat ovat usein naaraita värikkäämpiä, keltaisia, oransseja, punaisia tai ruskeita. Koirailla voi olla myös piikkejä. Syvännelosserokalat voivat erittää myrkyllistä limaa. ==Levinneisyys ja elintavat== Syvännelosserokaloja tavataan Intian valtameressä ja Tyynenmeren länsiosissa. Levinneisyysalue ulottuu Etelä-Afrikasta Havaijille ja lajit liikkuvat lähellä pohjaa jopa yli 200 metrin syvyydessä. Syvännelosserokalojen ravintoa ovat pienet äyriäiset ja muut selkärangattomat eläimet. ==Lähteet== Luokka:Jäykkäleukakalat
Dmitri Kapnist

Kreivi Dmitri Pavlovitš Kapnist (; 5. kesäkuuta 1879 Pultava – 6. heinäkuuta 1926 Pariisi) oli venäläinen juristi, virkamies ja poliitikko. Hän valmistui Pietarin yliopiston oikeustieteellisestä tiedekunnasta. Hän toimi Venäjän keisarikunnan valtakunnanduuman jäsenenä vuosina 1912–1917 valittuna Pultavan kuvernementista. Puoluekannaltaan hän oli oktobristi. Virka-arvoltaan hän oli nimineuvos. Lokakuun vallankumouksen jälkeen hän muutti Ranskaan. ==Lähteet== * Биография на Хроносе. Luokka:Vuonna 1879 syntyneet Luokka:Vuonna 1926 kuolleet Luokka:Venäläiset aateliset Luokka:Oktobristit Luokka:Venäjän keisarikunnan valtakunnanduuman jäsenet
Sergei Velitško

Sergei Vadimovitš Velitško (; 30 joulukuuta 1871 Moskova – 1947) oli venäläinen aatelismies, upseeri, virkamies ja poliitikkoИстория Полтавы. Hän omisti 340 desjatiinan (370 hehtaarin) suuruisen maatilan Pultavan kuvernementin Lubnyn kihlakunnassa. Kansallisuudeltaan hän oli venäläinenНовомученики, исповедники, за Христа пострадавшие в годы гонений на Русскую Православную Церковь в XX в. Hän toimi Venäjän keisarikunnan valtakunnanduuman jäsenenä vuosina 1912–1917 valittuna Pultavan kuvernementista. Puoluekannaltaan hän oli oktobristi. Virka-arvoltaan hän oli kollegineuvos. Ensimmäisen maailmansodan aikana hän palveli Venäjän keisarillisessa armeijassa upseerina vuosina 1915–1917. Vuonna 1933 hän oli jonkin aikaa vangittuna epäiltynä juonittelusta neuvostovaltaa vastaan. ==Lähteet== * 4-й созыв Государственной думы: Художественный фототип. альбом с портретами и биографиями. — Санкт-Петербург: издание Н. Н. Ольшанскаго, 1913. Luokka:Vuonna 1871 syntyneet Luokka:Vuonna 1947 kuolleet Luokka:Venäläiset aateliset Luokka:Oktobristit Luokka:Venäjän keisarikunnan valtakunnanduuman jäsenet
Goodwood Festival of Speed

Goodwood Festival of Speed ​​on vuosittainen moottoriurheilufestivaali, jossa on moderneja ja historiallisia moottoriurheiluajoneuvoja, jotka osallistuvat vuorinousuun ja muihin tapahtumiin. Se järjestetään Goodwood Housessa, West Sussexissa, Englannissa, yleensä kesäkuun lopussa tai heinäkuun alussa. Tapahtuman on tarkoitus välttää yhteentörmäys Formula 1 -kauden kanssa, jolloin fanit voivat nähdä F1-koneiden sekä moottoriurheiluhistorian autojen ja moottoripyörien nousevan mäelle. Festivaalin alkuvuosina siihen osallistui kymmeniä tuhansia ihmisiä viikonloppuna. Vuodesta 2014 lähtien se houkutteli noin 100 000 väkijoukkoja jokaisena sen kolmena päivänä. Ennätysmäärä, 158 000 osallistujaa, osallistui vuonna 2003 ennen kuin ennakkolipulla tapahtuva pääsykäytäntö tuli voimaan; osallistujamäärä rajattiin myöhemmin 150 000:een. Goodwood Festival of Speed ​​perustettiin vuonna 1993. Vuonna 2020 tapahtuma peruttiin ja järjestettiin myöhemmin lokakuussa Speedweek tapahtumana ilman katsojia, mutta suoratoistettiin verkossa ja näytettiin televisioissa. ==Lähteet== == Aiheesta muualla == * Kotisivut Luokka:Yhdistyneen kuningaskunnan moottoriurheilu Luokka:West Sussex
Minna Haapasalo

Minna Haapasalo (s. 1976 Juankoski) on suomalainen kirjailija ja Turun taideakatemian lehtori. Koulutukseltaan hän on filosofian maisteri. == Ura == Haapasalo valmistui vuonna 2000 Turun ammattikorkeakoulusta Teatteri-ilmaisun ohjaajaksi. Kuusi vuotta myöhemmin hän valmistui Turun yliopistosta filosofian maisteriksi pääaineenaan kotimainen kirjallisuus. Haapasalo työskentelee Turun taideakatemian lehtorina. Hänen esikoisromaaninsa Tilkkuterapiaa ilmestyi vuonna 2022. Kirja sijoittuu muun muassa kansalaisopiston tilkkutäkkikurssille, jossa päähenkilö käsittelee niin tuoretta eroaan kuin elämänarvojaankin. Idean kirjaansa Haapasalo sai valmistaessaan tilkkutäkkiä ja miettiessään käsillä tekemisen merkitystä ja vaikutusta ihmisten elämään. Hänen kolmiosaisen kirjasarjansa päähenkilö Riina muuttaa ajatteluaan ja rakentaa elämäänsä käsitöiden avulla. Sarjan toinen osa, vuonna 2023 ilmestynyt Kierrätyshäät, kyseenalaistaa kirkkohäät ja avioliittoinstituution. Riinasta ja hänen ystäväpiiristään kertova kirjasarja sijoittuu Turkuun. == Teokset == * Tilkkuterapiaa, Karisto, 2022, ISBN 978-951-1-40881-9 * Kierrätyshäät, Karisto, 2023, ISBN 978-951-1-46487-7 * Lemmenlangat, Karisto, 2024, ISBN 978-951-1-48609-1 == Yksityiselämä == Haapasalo asuu Turussa ja harrastaa käsitöitä. Hänellä on myös luovuuteen keskittyvä blogi. == Lähteet == ==Aiheesta muualla== * Minna Haapasalon verkkosivut Luokka:Suomalaiset kirjailijat Luokka:Vuonna 1976 syntyneet Luokka:Elävät henkilöt
Simon Lohet

Simon Lohet (myös Simon Loxhay; n. 1550 Liège – 1611 Stuttgart) oli belgialainen renessanssin ajan urkuri ja säveltäjä.Lohet MGG Online, viitattu 10.7.2024 Simon Lohet AllMusic, viitattu 10.7.2024 Lohet'n nuoruuden vaiheista ja koulutuksesta ei ole tietoa. Hänet nimitettiin hoviurkuriksi Württembergin herttuakunnan kapelliin Stuttgartiin 14. syyskuuta 1571. Lohet haudattiin Stuttgartissa 5. heinäkuuta 1611. Vuonna 1617 Johann Woltzin tabulatuurikirjassa julkaistiin kaksikymmentä Lohet'n uruille säveltämää fuugaa.Nigel Deacon, Early Keyboard Music - Simon Lohet Diversity Website, viitattu 10.7.2024 Myös Lohet'n poika Ludwig Lohet oli muusikko. == Lähteet == == Aiheesta muualla == * IMSLP: nuotteja Luokka:Belgialaiset säveltäjät Luokka:Belgialaiset urkurit Luokka:Renessanssisäveltäjät Luokka:Vuonna 1550 syntyneet Luokka:Vuonna 1611 kuolleet
Nikolai Ivanovitš Arsenjev

Nikolai Ivanovitš Arsenjev (; 1760 Moskova – 8. helmikuuta 1830) oli venäläinen aatelismies ja virkamiesРоссийское Генеалогическое Древо. Hän toimi Kuurinmaan kuvernementin kuvernöörinä vuosina 1800–1808. Virka-arvoltaan hän oli todellinen valtioneuvos. ==Lähteet== Luokka:Vuonna 1760 syntyneet Luokka:Vuonna 1830 kuolleet Luokka:Venäläiset aateliset Luokka:Kuurinmaan kuvernementin kuvernöörit
Piero Manzoni

Kreivi Piero Meroni Manzoni di Chiosca e Poggiolo (13. heinäkuuta 1933 Soncino – 6. helmikuuta 1963 Milano) oli italialainen taiteilija, joka tuli tunnetuksi tekemästään shokkitaiteesta.Piero Manzoni ArtNet, viitattu 10.7.2024 Manzoni oli pitkälti itseoppinut. Hän aloitti uransa tekemällä abstrakteja maalauksia.Piero Manzoni The Guggenheim Museums and Foundation, viitattu 10.7.2024 Petyttyään aikansa taiteelliseen elämään Manzoni allekirjoitti vuonna 1956 kaksi manifestia laajemman taiteellisen vapauden puolesta. Hän alkoi kyseenalaistaa perinteisiä taiteen tekemisen tapoja. Vuosina 1957–1963 Manzoni teki sarjan Achrome-teoksia, joissa hän käytti muun muassa puuvillaa, lasikuitua ja jäniksen nahkaa. Näillä teoksillaan hän reagoi Yves Kleinin yksiväristen sinisten maalausten näyttelyyn. Manzonin mahdollisesti provokatiivisin teos on Taiteilijan paska, jonka hän teki säilömällä purkkeihin ulostetta. Manzoni kuoli 29-vuotiaana sydäninfarktiin studiollaan Milanossa. Hänen teoksiaan on muun muassa Tate Galleryn, Städelin (Frankfurt) ja Solomon R. Guggenheim -museon kokoelmissa. Manzonin teoksia on pidetty käsitetaidetta ennakoivina. == Lähteet == Luokka:Italialaiset kuvataiteilijat Luokka:Vuonna 1933 syntyneet Luokka:Vuonna 1963 kuolleet
Costa Mesa

Costa Mesa on kaupunki Kaliforniassa Yhdysvalloissa. Orangen piirikunnan länsiosassa sijaitseva Costa Mesa kuuluu Los Angelesin suuralueeseen. Costa Mesa sai kaupungin aseman 1953, jolloin sen väkiluku oli alle 20 000\. Vuonna 2023 väkiluku oli noin 108 000\. == Maantiede == Costa Mesa sijaitsee Kalifornian eteläosassa noin 55 kilometriä Los Angelesista kaakkoon. Santa Ana -joki virtaa Costa Mesan länsirajaa myöten ja laskee Tyyneen valtamereen kaupungin lounaispuolella Newport Beachin alueella. Costa Mesa ja Newport Beach muodostavat Orangen piirikunnan "satama-alueen". == Historia == Costa Mesan alkuperäisväestöä olivat shoshonit, jotka asuttivat Wanawna-nimistä kylää (Lupukngna) Santa Anan varrella. Sitten saapuivat espanjalaiset, jotka ottivat alueet haltuunsa ja jakoivat ne. Vuoden 1889 suurtulvan jälkeen maataloudesta tuli alueen pääelinkeino, Kalifornian auringon alla kasvatettiin muun muassa mansikoita ja omenoita. Samana vuonna perustettiin Orangen piirikunta erottamalla se Los Angelesin piirikunnasta. Nykyisen nimensä Costa Mesa sai 1920, sitä ennen se oli tunnettu noin puolitoista vuosikymmentä nimellä town of Harper. Sittemmin öljynporaus täydensi Costa Mesan elinkeinorakennetta ja 1950-luvulta alkaen nopeat maantieyhteydet kiihdyttivät väkiluvun kasvua. Paikkakunnalle kehittyi myös kevyttä teollisuutta ja siitä tuli yksi piirikuntansa kaupallisista ja teollisista keskuksista. Vuonna 1950 Costa Mesaan muutti Vanguard University of Southern California, joka oli perustettu Pasadenassa 1920 nimellä Southern California College. == Talous ja liikenne == Costa Mesan talous on vahvasti palveluvaltainen, mutta kaupungissa toimii myös valmistavaa teollisuutta. Kaupungin pohjoisosassa sijaitsee kauppakeskus South Coast Plaza. Liikenteen valtaväyliä ovat California State Route 55 ja California State Route 73 sekä Interstate 405. == Lähteet == == Aiheesta muualla == *Costa Mesa, Kalifornia, USA — Sunrise, Sunset, and Daylength Luokka:Kalifornian kaupungit
Carolina Falkholt

Carolina Falkholt (s. 1977 Göteborg) on ruotsalainen kuvataiteilija, joka aloitti uransa graffititaiteilijana pseudonyymillä Blue.Anders Nygårds, Låt stå! En inventering av Carolina Falkholts offentliga konst 2011-2019 Uppsala universitet 2019, viitattu 10.7.2024 Hän edustaa feminististä taidetta ja on saanut innoitusta muun muassa Carolee Schneemannin työstä. Hän on herättänyt toistuvasti kiivasta keskustelua ja kohuja sukupuolielimiä kuvaavilla teoksillaan.Paula Koski, Ruotsalaisen vaginataiteilijan työt kuohuttavat: ”Taidettani verrattiin prostituutioon” Iltalehti 19.7.2020, viitattu 10.7.2024 Falkholt varttui Dals Långedissa. Hän meni steinerkouluun Tukholmaan ja aloitti siellä toimintansa graffitikulttuurissa. Hän otti käyttöönsä pseudonyymin Blue. Vuonna 1997 Falkholt muutti ystävänsä kanssa New Yorkiin. Hän palasi Ruotsiin syyskuun 11. päivän iskujen jälkeen ja perusti perheen. Vuonna 2007 hän teki Göteborgs konsthallin kanssa yhteistyötä näyttelyssä "Grafitta". Vuonna 2010 Falkholt sai Graffiti Mariestad -hankkeen tuloksena laajempaa näkyvyyttä ja teki veistoksen, josta tuli hänen ensimmäinen merkittävä julkinen taideteoksensa. Suosionsa myötä hän sai uusia tilauksia ja pääsi laajemmin pitämään näyttelyitä. Falkholt osallistui SVT:n ohjelmaan Konstkuppen. Vuonna 2013 Falkholt teki seinän kattavan, naisen vartaloa esittävän maalauksen Rovaniemen Valtakadulle. Teos kuuluu Brandvägg- triptyykkiin, jonka muut osat Falkholt maalasi Luulajaan ja Severomorskiin.Sandy Campbell, Mural at Valtakatu 24 in Rovaniemi, Finland University of Alberta 15.6.2018, viitattu 10.7.2024 Carolina Falkholt Luleåbiennalen 2013, viitattu 10.7.2024 Hän on usein tehnyt yhteistyötä muun muassa muusikoiden kanssa. Varsinkin vuoden 2013 jälkeen Falkholt on käyttänyt työssään aiheena usein emätintä. Hän käyttää tästä taidemuodosta nimitystä "fittkonst", joka hänen mukaansa on myös poliittinen kannanotto. Falkholt on profiloitunut voimakkaana patriarkaatin vastustajana ja kertonut pyrkivänsä emättimen taiteessa kuvaamisen normalisointiin. Syksyllä 2017 hän palasi New Yorkiin. Falkholtin Manhattanille maalaama siitintä kuvaava työ herätti vastustusta ja tuli nopeasti päällemaalatuksi. Samoin tehtiin hänen Tukholmaan maalaamalleen siittimen kuvalle. Molemmat työt olivat monien kerrosten kokoisia. Yksi suurimmista Falkholtiin liittyneistä kohuista syntyi hänen Nyköpingin lukion seinään tekemästään emätinmaalauksesta. == Lähteet == Luokka:Ruotsalaiset kuvataiteilijat Luokka:Graffititaiteilijat Luokka:Vuonna 1977 syntyneet Luokka:Elävät henkilöt